स्पेक्ट्रम और लाइसेंसिंग लागत से इतर किसी क्षेत्र में मौजूद टावरों की संख्या पूंजी और परिचालन लागत, उपयोग की गई ऊर्जा एवं सामग्री तथा पर्यावरण सभी से प्रभावित होती है। प्रत्येक टावर से एक खास संख्या में उपभोक्ता जुड़े रहते हैं और स्पेक्ट्रम का इस्तेमाल बेतार के संचार के लिए किया जाता है। जितने ज्यादा उपभोक्ता होंगे, उतने ही अधिक स्पेक्ट्रम की आवश्यकता महसूस होगी। ऐसे में सीमित टावरों पर कॉल का बोझ बढ़ता है और उनको अधिक स्पेक्ट्रम की आवश्यकता होती है। जहां टावर अधिक हैं, वहां सीमित स्पेक्ट्रम में काम चल जाता है लेकिन अधिक टावरों के प्रबंधन के लिए अधिक उपकरण चाहिए। यह बात लागत और पर्यावरण प्रभाव में इजाफा करती है। दूसरे शब्दों में कहें तो एक दी गई फ्रीक्वेंसी के दायरे में और सीमित टावरों और उपभोक्ताओं के रहते अपेक्षाकृत कम बैंड का स्पेक्ट्रम भी बेहतर प्रदर्शन कर सकता है। कॉल ड्रॉप तब भी हो सकती है जब स्पेक्ट्रम कम हो और उपभोक्ता ज्यादा। उस स्थिति में स्पेक्ट्रम में भार वहन क्षमता ही नहीं रह जाती है। अगर उपभोक्ता टावर के नजदीक होते हैं तो उनको बढिय़ा नेटवर्क मिलता है लेकिन अगर अन्य कंपनियों के टावर भी करीब ही हों तो सिग्नल से आने वाला हस्तक्षेप उसके स्पेक्ट्रम को प्रभावित करता है और तब संकेत हासिल करना थोड़ा मुश्किल हो सकता है।